text: Færre børn fra Kolding blev fjernet fra deres hjem sidste år.
  02 september 2010 kl. 18.05
  Det viser nye tal fra Ankestyrelsen.
  I Kolding blev 50 børn anbragt uden for deres eget hjem sidste år - det er et fald på 23.
  Og det er betænkeligt, mener Lisbeth Zornig Andersen, der er formand for Børnerådet.
  - Jeg har en klar fornemmelse af, at det handler om besparelser, for jeg kan ikke forstå, hvordan man lige pludselig skulle være kommet frem til en anden løsning end anbringelser, siger hun til Ritzau.
  Også Vejen kommune skar ned på antallet af anbragte børn sidste år.  Det faldt til 27 - og det svarer til et fald på 23 børn
  